اولوسلارآراسی تورک مدنیتی تشکیلاتی (تورکسوی) مدنیت باخانلاری دائمی شوراسینین ۳۶.جی توپلانتیسینین قاپانیش اوتورومون‌دا، قیرقیزیستانین اوش شهری "۲۰۱۹ تورک دونیاسی مدنیت باشکندی" اولاراق تعین ائدیلدی.
مدنیت و توریزم باخانی محمد نوری ارسوی، کاستامونو تاریخی قورشونلو خان‌دا گئچیریله‌ن تورکسوی مدنیت باخانلاری دائمی شوراسینین ۳۶.جی دؤنم توپلانتیسینین قاپانیش اوتورومون‌دا، وظیفه‌نی قیرقیزیستانا تحویل وئردیکلرینی بیلدیردی.
بوندان سونراکی توپلانتینین قیرقیزیستانین اوش شهرین‌ده گئچیریلجیینه ایشاره ائد‌ن ارسوی، "انشاالله اورادا گؤروشریک" دئدی.
تورکسویون باش کاتیبی دوسن کاسینوو ایسه قیرقیزیستانین اوش شهرینین "۲۰۱۹ تورک دونیاسی مدنیت باشکندی" اولدوغونو بیلدیره‌رک هر کسی اورایا دعوت ائتدی.
شیخ شعبان ولی ایله باغلی قیرقیزیستان‌دا مختلیف چالیشمالار ائدیله‌جگینی دئیه‌ن کاسینوو، "شیخ شعبان ولی ایله باغلی تورک دونیاسی مدنیت باشکندی اوشدا بؤیوک بیر کنفرانس اولاجاق. ۲۰۱۹ (تورک خالق اوزانی) آشیق ویسل و آذربایجانین گؤرکم‌لی شاعری عمادالدین نسیمی ایلی اولاجاق" ایفاده‌سینی ایشلتدی.
تورکسوی فوتوگراف سرگی‌سینین آچیلیشینین ائدیلدیگی پروگرام‌دا، تورکسوی مدنیت باخانلاری دائمی شوراسینین ۳۶.جی دؤنم توپلانتی‌سی قرارلار و سونوج بیلدیریسی امضالاندی.
پروقرامین سونون‌دا، کاستامونو والیلیگی طرفین‌دن باخان ارسوی ایله توپلانتییا قاتیلان تورک دونیاسین‌دان نماینده‌لره لؤوح تقدیم ائدیلدی. (تورک دیلی ایله باغلی چالیشمالاری ایله تانینمیش) کاشغارلی ماحمود قونولو حکایه یاریشماسیندا درجه‌یه گیره‌نلره اؤدوللری وئریلدی.
